டெலிபோன் மணி முதலில் அடிக்கும் போதும் சரி, ஐஸ்வர்யா பேசி விட்டு வரும் போதும் சரி, அதை எடுக்கவோ, அல்லது விஷயத்தை அறிந்து கொள்ளவோ யாஷிகா அத்தனை ஆர்வம் காட்டவில்லை. சாவகாசமாக படுத்த நிலையிலேயே இருந்தார். உணர்ச்சிகளை சட்டென்று வெளிப்படுத்தாத இயல்பும், ஆட்டத்தை புத்திசாலித்தனமாக கையாளும் கூர்மையும் பிக்பாஸ் ஆட்டத்துக்கு மிக இணக்கமானவை. இந்த நோக்கில் வெற்றிக் கோட்டை யாஷிகா நெருங்கிக்கொண்டிருப்பதற்கான அத்தனை சாத்தியக்கூறுகளும் தெரிகின்றன. இடையில் நாமினேஷன் ஆகாமல் மட்டும் பார்த்துக்கொள்ள வேண்டும். தப்பித்தவறி மாட்டினால் பழி போட மக்கள் தயாராக இருக்கிறார்கள் என்றுதான் தோன்றுகிறது. யாஷிகாவின் இந்த புத்திசாலித்தனத்துக்குப் பின்னால் வசீகரமான ஆபத்தும் இருக்கிறது. அமைதியாக இருந்து கழுத்தை அறுப்பதில் இது போன்ற ஆசாமிகள் விற்பன்னர்கள்.